Dorothy Gish

Dorothy Elizabeth Gish (1898–1968) var en amerikansk skuespiller, og den yngre søsteren til skuespilleren Lillian Gish. Hun spilte både i stumfilmer og senere i filmer med lyd.

 Karriere 
miniatyr|venstre|Peppy Polly (1919).

Gish ble introdusert for regissøren D. W. Griffith i 1912, og hun og søsteren Lillian begynte snart som skuespillere for filmstudioet Biograph Studios. Dorothy og Lillian Gish debuterte begge to i D. W. Griffith sin kortfilm An Unseen Enemy. Dorothy kom til å ha en av hovedrollene i over 100 kortfilmer i løpet av sin karriere som skuespiller, i mange av disse filmene var også søsteren Lillian med.

I filmen Hearts of the World (1918), en film om den første verdenskrig og ødeleggelsen av Frankrike under krigen, fant Dorothy sitt første fotfeste innen komedier, noe som fanget essensen av hennes sans for humor. Hun ble senere en stor stjerne i mange komiske filmer i mellomkrigstiden. Dorothy spesialiserte seg på pantomime og lett komedie, mens hennes søster, Lillian, dukket som oftest opp i tragiske filmroller.

Mellom 1930 og frem til Gishs død i 1968, dukket hun bare opp i fem filmer. En av disse var filmen The Magnificent Yankee (1946) som presenterte Dorothy for Royale Theater. Hun har også gjort flere opptredener i forskjellige TV-serier i begynnelsen av 1950-årene. Hennes siste filmopptreden før hun døde var med filmen The Cardinal fra 1963, der portretterte hun moren til den kvinnelige hovedpersonen.

 Privatliv 
Dorothy var gift med den canadisk-fødte skuespilleren James Rennie (1890–1965) som hun møtte under en filminnspilling i 1920. De giftet seg senere samme år under en dobbel seremoni der også skuespilleren Constance Talmadge og forretningsmannen John Piagoglou giftet seg. De ble skilt i 1935. Dorothy giftet seg aldri på nytt etter dette.

 Bortgang 
Dorothy Gish døde i 1968 på grunn av lungebetennelse i en alder av 70 år på en klinikk i Rapallo i Italia hvor hun hadde vært en pasient i cirka to år før hun døde. Da hun døde hadde hun sin søster Lillian ved sin side. Dorothy Gish ble gravlagt i Saint Bartholomew's Episcopal Church i New York City. Hennes søster Lillian ble gravlagt ved siden av henne da hun døde av naturlige årsaker i 1993.

 Utmerkelser 
For hennes innsats som skuespiller ble Dorothy Gish tildelt en stjerne på Hollywood Walk of Fame ved 6385 Hollywood Boulevard i Hollywood i California.

 Filmografi (utvalg) 
  – An Unseen Enemy
  – Two Daughters of Eve
  – So Near, Yet So Far
  – The Painted Lady
  – The Musketeers of Pig Alley
  – Gold and Glitter
  – My Baby
  – The Informer
  – Brutality
  – The New York Hat
  – My Hero
  – The Burglar's Dilemma
  – A Cry for Help
  – The Vengeance of Galora
  – Red Hicks Defies the World
  – The Perfidy of Mary
  – The House of Discord
  – The Avenging Conscience
  – The Sisters
  – Home, Sweet Home
  – The Rebellion of Kitty Belle
  – Judith og Holofernes
  – Jordan Is a Hard Road
  – Old Heidelberg
  – The Children of the Feud  – Gretchen the Greenhorn
  – Lille Bettys roman (Betty Of Greystone)
  – Skandalen i Sackville (The Little School Ma'am)
  – Dorothys beste venn (Atta Boy's Last Race)
  – Her Official Fathers
  – The Little Yank
  – Battling Jane
  – Verdens hjerter
  – The Hope Chest
  – The Hun Within
  – I’ll Get Him Yet
  – Spøkenatten hos de nygifte
  – Nugget Nell
  – Peppy Polly
  – Flying Pat
  – Little Miss Rebellion
  – Remodeling Her Husband
  – Mary Ellen Comes to Town
  – The Ghost in the Garret
  – De to foreldreløse (Orphans of the Storm)
  – Dronning uten krone (Nell Gwyn)
  – The Country Flapper
  – Den spanske danserinne

 Referanser 

 Eksterne lenker 



Kategori:Skuespillere fra USA
Kategori:Hollywood Walk of Fame
Kategori:Personer fra Dayton